XII Festa de la Primavera a Alaquàs
03/05/2007 9:53:00

# XII Festa de la Primavera a Alaquàs

*   03/05/2007 9:53:00
*   [Imprimir](#)
*   Compartir
*    https://www.alaquas.org/documento.asp?id\_do=10113

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10113%2F0&title=Ajuntament%20d%27Alaqu%C3%A0s.%20Premsa.XII%20Festa%20de%20la%20Primavera%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10113/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10113/10113_Form_4.jpg)](https://www.alaquas.org/ficheros/documentos/2007/2/10113/10113_Form_10.jpg "<a href='https://www.alaquas.org/ficheros/documentos/2007/2/10113/10113_Form_10.jpg' target=_blank><i class='fa fa-external-link' aria-hidden='true'></i>.XII Festa de la Primavera a Alaquàs</a>")

Dins d'aquesta activitat es celebrarà també la setena edició del Joc Solidari

El proper dissabte 5 de maig Alaquàs acollirà la dotzena edició de la Festa de la Primavera, un encontre infantil i jove organitzat per l'Ajuntament d'Alaquàs i que compta amb la col·laboració dels distints centres escolars i les associacions de la ciutat.

A la Festa de la Primavera, que tindrà lloc al parc del Dijous a partir de les 11 hores del matí, els i les veïnes de la ciutat podran gaudir de tres espais amb diferents activitats programades en cadascun. L'espai infantil, dirigit a les i els més menuts de la ciutat, comptarà amb tot tipus de jocs, tallers, atraccions infantils i regals. A l'espai jove hi haurà activitats esportives i exhibicions. Mentre que a l'espai solidari es celebrarà la setena edició del Joc Solidari, activitat central de la Comissió Solidària de la casa de Joventut Sauqala on es recapten diners per a projectes de cooperació internacional.

En aquesta activitat, mitjançant distintes proves, les i els xiquets aprenen a conèixer les diferències que hi ha als cinc continents del món. Enguany participaran sis col·legis, cadascun amb un projecte de cooperació concret. El col·legi Madre Josefa Campos destinarà la seua ajuda a la Casa d'acollida Madre Josefa Campos al municipi de Casma, al Perú. El col·legi Vila d'Alaquàs col·laborarà amb l'Associació Hayati per a l'ajuda als fills i filles de les mares soles en situació complicada de la ciutat d'Agir, al Marroc.

Els col·legis Bonavista i González Gallarza donaran suport a l'organització de xiquets i xiquetes treballadores del Cantón de Paute, al municipi d'Azuay, a l'Equador. El centre escolar Sanchis Almiñano participarà per recaptar fons per a l'ampliació d'un menjador infantil a la zona marginal de Bello (Colòmbia); mentre que l'Olivar I destinarà els diners a la construcció d'una escola de Formació Professional a Thannamunai, en Sri Lanka.

La jornada festiva conclourà amb el lliurament dels premis de participació del Joc Solidari.